पाक जेल में बंद सरबजीत की रिहाई के आसार बढ़े  
सरबजीत पर आतंकी हमले का आरोप है लेकिन उसके घरवाले कहते रहे हैं कि वह इस मामले में गलत शिनाख्त की वजह से फंसा हुआ है।
पाकिस्तान में फांसी की सजा की राह देख रहे भारतीय नागरिक सरबजीत सिंह के वकील इस मामले की नए सिरे से सुनवाई के लिए पाकिस्तान की सुप्रीम कोर्ट में अर्जी देने जा रहे हैं। सरबजीत पर पाकिस्तान में एक आतंकी हमले का आरोप है जिसमें 14 लोगों की मौत हो गई थी।

	सरबजीत के घरवाले कहते रहे हैं कि इस मामले में सरबजीत गलत शिनाख्त की वजह से फंसा हुआ है। इस मामले में असल आरोपी मंजीत सिंह नाम का एक शख्स था जिसे हाल में गिरफ्तार कर लिया गया है। अब सरबजीत के वकील ओवैस अहमद शेख इन नए सबूतों की रोशनी में अदालत से मामला फिर से खोलने की गुजारिश करेंगे। सरबजीत का मामला दोनों के देशों के बीच काफी ऊंचे स्तरों पर उठता रहा है और परवेज मुशर्रफ के दखल से उसकी फांसी की सजा भी टली थी। अब फिर से उसकी रिहाई के आसार बढ़ रहे हैं।